Amptenaar vas vir ‘rooftogte’ by munisipaliteit(Argieffoto: SA Polisie/Facebook) ŉ Amptenaar van die Joe Morolong-munisipaliteit in Kuruman in die Noord-Kaap is Dinsdag in hegtenis geneem vir diefstal. Daar word vermoed dat die 39-jarige amptenaar, wat in die munisipaliteit se projekbestuurseenheid werk, by ŉ reeks inbrake by die munisipaliteit in 2019 betrokke was. “Tydens die inbrake is ŉ aantal skootrekenaars wat aan die munisipaliteit behoort, gesteel,” sê Nomthandazo Mnisi, woordvoerder van die Valke. “In hierdie stadium is net een skootrekenaar al teruggevind.” Volgens Mnisi is die verdagte eindelik ná ŉ lang ondersoek in hegtenis geneem. Hy het Woensdag in die Mothibistad-landdroshof verskyn, waar hy glo op borgtog vrygelaat is. Die saak is tot 13 September uitgestel.